Sumitomo Dainippon Pharma

ialah sebuah syarikat farmaseutikal Jepun yang beribu pejabat di Chuo-ku, Osaka.

Dainippon Pharmaceuticals (Dainippon Seiyaku) ditubuhkan pada tahun 1885 oleh Nagayo Sensai, lulusan Tekijuku, sekolah kesihatan swasta pertama di Jepun yang diasaskan oleh Ogata Kōan. Syarikat itu mendapat pelaburan dari sejumlah orang asal Tokyo dan Osaka, dan kemudian menyewa tanah dan bangunan milik pemerintah. Keahlian teknikal untuk syarikat ini disediakan oleh Shibata Shokei dan Nagai Nagayoshi, yang merupakan salah satu mahasiswa pertama yang mendapat biasiswa pemerintah untuk bersekolah di luar Jepun.

Dainippon Pharmaceuticals mula beroperasi pada tahun 1885 dengan peralatan yang diimport dari Jerman. Produk utamanya ialah tinktur dan ubat serupa yang berdaftar di Farmakope Jepun. Salah satunya ialah efedrin, ubat anti-asma yang dicipta oleh Nagai. Pada tahun 1893, Nagai keluar dari Dainippon Pharmaceuticals dan syarikat itu mengalami kerugian. Pada tahun 1898, Dainippon Pharmaceuticals dibeli oleh Osaka Seiyaku (Osaka Pharmaceutical).

Sementara itu, Sumitomo Pharmaceuticals ditubuhkan pada tahun 1984 sebagai anak syarikat Sumitomo Chemical (memegang 77,83% saham sehingga 2006). Dainippon dan Sumitomo bergabung pada 1 Oktober 2005 untuk membentuk Dainippon Sumitomo Pharma. Sebagai hasilnya, Sumitomo Chemical memegang 50.20% saham Dainippon Sumitomo Pharma sehingga 31 Mac 2014.

Sunovion
Sunovion (sebelumnya bernama Sepracor Inc.) ialah sebuah syarikat yang kini beribu pejabat di Marlborough, Massachusetts, Amerika Syarikat. Ia diambil alih oleh Sumitomo Dainippon pada tahun 2010. 

Pada September 2016, Sunovion mengumumkan bahawa mereka akan mengambil alih Cynapsus Therapeutics dengan harga sekitar $624 juta, untuk melengkapkan portfolio ubat sistem saraf pusat miliknya. Melalui pemerolehan tersebut, Sunovion juga memperolehi ubat penyakit Parkinson Fasa III yang sedang dibangunkan oleh Cynapsus, iaitu APL-130277, rumusan sublingual dari Apomorfin.

Rujukan

Pautan luar 
 Dainippon Sumitomo Pharma 
 Dainippon Sumitomo Pharma 
 Official website (Archive)
  Wiki collection of bibliographic works on Sumitomo Dainippon Pharma

Syarikat Jepun